
PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte 




şi problemele minorităţilor naţionale 






Către,



Biroul permanent al Camerei Deputaţilor



În conformitate cu prevederile art.91 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, vă înaintăm, alăturat, Raportul suplimentar asupra proiectului de Lege pentru aprobarea Ordonanţei de urgenţă a Guvernului nr.101/2000 pentru modificarea şi completarea anexei la Ordonanţa de urgenţă a Guvernului nr.21/1997 privind restituirea unor bunuri imobile care au aparţinut Comunităţilor evreieşti din România, respectiv a anexei la Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România.

PREŞEDINTE,

Nicolae Păun

PARLAMENTUL ROMÂNIEI

CAMERA DEPUTAŢILOR
Comisia pentru drepturile omului, culte 
                  Bucureşti, 21 aprilie 2004
şi problemele minorităţilor naţionale 


        Nr.348/2001



RAPORT  SUPLIMENTAR

asupra proiectului de Lege pentru aprobarea Ordonanţei de urgenţă a Guvernului nr.101/2000 pentru modificarea şi completarea anexei la Ordonanţa de urgenţă a Guvernului nr.21/1997 privind restituirea unor bunuri imobile care au aparţinut Comunităţilor evreieşti din România, respectiv a anexei la Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România



Cu adresa nr.348 din 5 septembrie 2000, Biroul permanent al Camerei Deputaţilor a trimis, Comisiei pentru drepturile omului, culte şi problemele minorităţilor naţionale, spre dezbatere şi avizare în procedură de urgenţă, pe fond, proiectul de Lege pentru aprobarea Ordonanţei de urgenţă a Guvernului nr.101/2000 pentru modificarea şi completarea anexei la Ordonanţa de urgenţă a Guvernului nr.21/1997 privind restituirea unor bunuri imobile care au aparţinut Comunităţilor evreieşti din România, respectiv a anexei la Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, înregistrat cu nr.348/XVIII/5/05.09.2000.



Comisia pentru drepturile omului, culte şi problemele minorităţilor naţionale a examinat proiectul de lege în şedinţa din 9 ianuarie 2001 şi a hotărât să îl supună plenului Camerei Deputaţilor spre dezbatere şi adoptare.



În şedinţa din 6 februarie 2001, plenul Camerei Deputaţilor a hotărât, în raport de punctele de vedere exprimate în timpul dezbaterilor în plen, restituirea la comisie pentru reexaminare.



Comisia pentru drepturile omului, culte şi problemele minorităţilor naţionale a reluat dezbaterea proiectului de lege în şedinţa din 20 aprilie 2004.



La dezbateri a participat dl Adrian Mărăşoiu, secretar de stat, preşedintele Autorităţii pentru urmărirea aplicării unitare a Legii nr.10/2001 privind regimul juridic al unor imobile preluate în mod abuziv în perioada 6 martie 1945-22 decembrie 1989.



În urma reanalizării proiectului de lege, a punctului de vedere exprimat de reprezentantul Ministerului Administraţiei şi Internelor, a avizului favorabil al Consiliului Legislativ nr.661 din 21.06.2000, membrii comisiei au hotărât completarea raportului iniţial din data de 11.01.2001, cu prezentul raport suplimentar, la care, în anexă, sunt redate amendamentele admise.



La lucrările comisiei au fost prezenţi 13 deputaţi din totalul de 16 deputaţi.



În raport de obiectul şi conţinutul său, proiectul de lege face parte din categoria legilor organice.

ANEXĂ

Nr.

crt.
Text iniţial
Text propus de comisie

autorul amendamentului
Motivare

0.
1.
2.
3.

1.
 Titlul ordonanţei

“Ordonanţă de urgenţă a Guvernului nr.101/2000 pentru modificarea şi completarea anexei la Ordonanţa de urgenţă a Guvernului nr.21/1997 privind restituirea unor bunuri imobile care au aparţinut comunităţilor evreieşti din România, respectiv a anexei la Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România”
    Membrii comisiei au propus redactarea titlului ordonanţei în următoarea formulare:

    “Ordonanţă de urgenţă a Guvernului nr.101/2000 pentru modificarea anexei la Ordonanţa de urgenţă a Guvernului nr.21/1997 privind restituirea unor bunuri imobile care au aparţinut Comunităţilor evreieşti din România şi a anexei la Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România”.
    Amendamentul a fost adoptat cu unanimitate de voturi.


    Prin partea dispozitivă a proiectului de lege se realizează numai modificarea celor două anexe, nu şi completarea lor.

2.
    “Art.1 – Anexa la Ordonanţa de urgenţă a Guvernului nr.21/1997 privind restituirea unor bunuri imobile care au aparţinut comunităţilor evreieşti din România, publicată în Monitorul Oficial al României, Partea I, nr.97 din 21 mai 1997, aprobată şi modificată prin Legea nr.140/1997, cu modificările ulterioare, se înlocuieşte cu anexa nr.1 care face parte integrantă din prezenta ordonanţă de urgenţă”.
    Membrii comisiei au propus următoarea formulare a textului:

    “Art.1 – Anexa la Ordonanţa de urgenţă a Guvernului nr.21/1997 privind restituirea unor bunuri imobile care au aparţinut comunităţilor evreieşti din România, publicată în Monitorul Oficial al României, Partea I, nr.97 din 21 mai 1997, aprobată cu modificări prin Legea nr.140/1997, cu modificările ulterioare, se înlocuieşte cu anexa nr.1 care face parte integrantă din prezenta ordonanţă de urgenţă”.
    Amendamentul a fost adoptat cu unanimitate de voturi.

Pentru conformitate cu prevederile Legii nr.24/2000 privind normele de tehnică legislativă pentru elaborarea actelor normative.

0.
1.
2.
3.

3.
    “Art.2 – Datele cuprinse la poziţiile 17, 19, 22, 33 şi 35 din anexa la Ordonanţa de urgenţă a Guvernului nr.83/1999 privind restituirea unor bunuri imobile care au aparţinut comunităţilor cetăţenilor aparţinând minorităţilor naţionale din România, publicată în Monitorul Oficial al României, Partea I, nr.266 din 10 iunie 1999, se modifică în conformitate cu datele cuprinse în anexa nr.2 care face parte integrantă din prezenta ordonanţă de urgenţă”.


    Nemodificat.
-




Comisia a propus aprobarea proiectului de lege cu unanimitate de voturi.

PREŞEDINTE, 










SECRETAR,
Nicolae Păun                                                                               



Florea Buga
Întocmit:

Consilier   Onesia Babeş

